CELEX: 62013TN0239
Language: el
Date: 2013-04-23 00:00:00
Title: Υπόθεση T-239/13: Προσφυγή της 23ης Απριλίου 2013 — Atmeh κατά ΓΕΕΑ — Fretier (MONTALE MTL MONTALE Dezign)

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/37
            
         Προσφυγή της 23ης Απριλίου 2013 — Atmeh κατά ΓΕΕΑ — Fretier (MONTALE MTL MONTALE Dezign)
   (Υπόθεση T-239/13)
   2013/C 207/61
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγων: Ammar Atmeh (Diera-Duba, Ηνωμένα Αραβικά Εμιράτα) (εκπρόσωπος: A. Berthet, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Sylvie Fretier (Παρίσι, Γαλλία)
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να κρίνει παραδεκτή την παρούσα προσφυγή·
            
         
               —
            
            
               να μεταρρυθμίσει την απόφαση του τετάρτου τμήματος προσφυγών του ΓΕΕΑ της 14ης Φεβρουαρίου 2013 στις συνεκδικασθείσες υποθέσεις R 1482/2011-4 και R 1571/2011-4 και να αναστείλει τη διαδικασία ακυρώσεως ως προς το κοινοτικό σήμα MONTALE MTL MONTALE Dezign υπ’ αριθ. 003 874 807 που κατατέθηκε στις 16 Ιουνίου 2004 από τον Ammar Atmeh, εν αναμονή οριστικής αποφάσεως επί της αιτήσεως της Sylvie Fretier περί αναγνωρίσεως της ακυρότητας και εκπτώσεως του δικαιούχου εκ των δικαιωμάτων του, που εκκρεμεί ενώπιον του Tribunal de Grande Instance de Paris·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα που περιλαμβάνει τα λεκτικά στοιχεία «MONTALE MTL MONTALE Dezign» για προϊόντα και υπηρεσίες της κλάσεως 3 — Κοινοτικό σήμα υπ’ αριθ. 3 874 807
   
      Δικαιούχος του κοινοτικού σήματος: Ο προσφεύγων
   
      Αιτούσα την κήρυξη της ακυρότητας του κοινοτικού σήματος: Sylvie Fretier
   
      Αιτιολογία της αιτήσεως κηρύξεως της ακυρότητας: Εικονιστικό εθνικό σήμα που περιλαμβάνει τα λεκτικά στοιχεία «PIERRE MONTALE MONTALE M» και εικονιστικό εθνικό σήμα και διεθνής καταχώριση που περιλαμβάνει τα λεκτικά στοιχεία «MTL MONTALE» για προϊόντα της κλάσεως 3
   
      Απόφαση του τμήματος ακυρώσεως: Δέχεται την αίτηση αναγνωρίσεως της ακυρότητας
   
      Απόφαση του τμήματος προσφυγών: Απορρίπτει την προσφυγή που ασκήθηκε από τον προσφεύγοντα και απορρίπτει ως απαράδεκτη την προσφυγή που ασκήθηκε από τη Sylvie Fretier
   
      Προβαλλόμενοι λόγοι: Παράβαση του κανόνα 20 του κανονισμού 2868/95 και παραβίαση της αρχής της ορθής απονομής της δικαιοσύνης